Όσκαρ Καλύτερου Πρωτότυπου Τραγουδιού

Το βραβείο Όσκαρ καλύτερου πρωτότυπου τραγουδιού (αγγλικά:Academy Award for Best Original Song) είναι ένα από τα βραβεία που απονέμει κάθε χρόνο η Αμερικανική Ακαδημία Κινηματογραφικών Τεχνών και Επιστημών. Για να είναι υποψήφιο ένα τραγούδι πρέπει να είναι πρωτότυπο, να έχει γραφεί δηλαδή ειδικά για τις ανάγκες της ταινίας που ακούγεται. Δεν βραβεύονται τραγούδια που ήταν ήδη γνωστά πριν την προβολή της ταινίας ή ενσωματώνουν στοιχεία από παλιότερες συνθέσεις.

 Αρχικά τα μέλη της ακαδημίας που ασχολούνται με τη σύνθεση τραγουδιών επιλέγουν τα υποψήφια τραγούδια. Ο αριθμός των υποψηφιοτήτων δεν είναι σταθερός κάθε χρόνο. Σύμφωνα με τους σημερινούς κανόνες μπορεί να είναι πέντε ή τρεις, ανάλογα με το συνολικό αριθμό τραγουδιών που έχουν υποβληθεί για αξιολόγηση. Στη συνέχεια όλα τα μέλη της ακαδημίας ψηφίζουν για το καλύτερο ανάμεσα στα υποψήφια τραγούδια και το βραβείο απονέμεται στην ετήσια τελετή των Όσκαρ. Το βραβείο δίνεται στο συνθέτη και στιχουργό του τραγουδιού και όχι στον ερμηνευτή (ο οποίος βέβαια σε κάποιες περιπτώσεις είναι κοινός με το συνθέτη). Τα τελευταία χρόνια η ακαδημία έχει περιορίσει το μέγιστο αριθμό συντελεστών που μπορούν να βραβευτούν για ένα τραγούδι σε τρεις. Περισσότερες φορές που κέρδισαν το Βραβείο (σε παρένθεση ο συνολικός αριθμός υποψηφιοτήτων): 4 : Σάμι Καν (26) 4 : Άλαν Μένκεν (10) 4 : Τζόνι Μερσέρ (18) 4 : Τζέιμς βαν Χόιζεν (14) 3 : Ρέι Έβανς (7) 3 : Τζέι Λίβινγκστον (7) 3 : Τιμ Ράις (5) 3 : Χάρι Γουόρεν (11) 3 : Πολ Φράνσις Γουέμπστερ (16) 2 : Ράντι Νιούμαν (20) 2 : Χάουαρντ Άσμαν (7) 2 : Μπερτ Μπάκαρα (5) 2 : Άλαν Μπέργκμαν (15) 2 : Μέριλιν Μπέργκμαν (15) 2 : Σάμι Φέιν (10) 2 : Όσκαρ Χαμερστάιν Β΄ (5) 2 : Τζόελ Χίρσχορν (3) 2 : Γουίλ Τζένινγκς (3) 2 : Αλ Κασά (3) 2 : Τζερόμ Κερν (7) 2 : Χένρι Μαντσίνι (11) 2 : Τζιόρτζιο Μοροντέρ (2) 2 : Στίβεν Σβαρτς (2) 2 : Νεντ Γουάσινγκτον (11) Η Ντόροθι Φιλντς ήταν η πρώτη γυναίκα-τραγουδοποιός που κέρδισε το Όσκαρ καλύτερου τραγουδιού. Έγραψε τους στίχους για το νικητήριο τραγούδι του 1936 "The Way You Look Tonight" (σε μουσική του Τζερόμ Κερν) που ερμήνευσε ο Φρεντ Αστέρ στην ταινία Swing Time. Ακολούθησε το 1968 η Μέριλιν Μπέργκμαν, η οποία συνδημιούργησε με το σύζυγό της, Άλαν , τους στίχους του τραγουδιού "Windmills of Your Mind" (σε μουσική του Μισέλ Λεγκράν) από την ταινία The Thomas Crown Affair το 1968. Έκτοτε και άλλες γυναίκες κέρδισαν το βραβείο: Μπάρμπρα Στρέιζαντ (για το "Evergreen" από την ταινία Ένα αστέρι γεννιέται (A Star Is Born) το 1976) Κάρολ Μπάγιερ Σάγκερ (μουσικό θέμα της ταινίας Arthur ("Best That You Can Do)" από την ταινία Arthur το 1981), Μπάφι Σεντ Μαρί ("Up Where We Belong" από την ταινία Ιπτάμενος και Τζέντλεμαν το 1982), Αϊρίν Καρά ("Flashdance... What a Feeling" από την ταινία Flashdance το 1983), Κάρλι Σάιμον με το "Let the River Run" από την ταινία Εργαζόμενο Κορίτσι το 1988, Άνι Λένοξ ("Into the West" από την ταινία Ο Άρχοντας των Δαχτυλιδιών: Η Επιστροφή του Βασιλιά το 2003). Το 2007, η Μελίσα Έθεριτζ έγινε μαζί με την Κάρλι Σάιμον η μόνη νικήτρια του βραβείου η οποία εργάστηκε μόνη της για το βραβευμένο τραγούδι. Αντελ (''Skyfall'' από την ομόνυμη τανία του James Bond , το 2013) Λέιντι Γκάγκα (''Shallow'' από την ταινία Ένα αστέρι γεννιέται (A Star Is Born) το 2018. Ο Μάνος Χατζιδάκις ήταν ο πρώτος που βραβεύτηκε με Όσκαρ για τραγούδι σε άλλη γλώσσα εκτός της αγγλικής, το 1960 με το τραγούδι "Τα Παιδιά του Πειραιά" από την ταινία Ποτέ την Κυριακή. Ο δεύτερος ξένος τραγουδοποιός ήταν ο Χόρχε Ντρέξλερ για το Al Otro Lado del Río από την ταινία The Motorcycle Diaries το 2004. Ο Ράντι Νιούμαν προτάθηκε 20 συνολικά φορές για το Όσκαρ καλύτερου τραγουδιού και κέρδισε τελικά το 2001 με το τραγούδι "If I Didn't Have You" από την ταινία Μπαμπούλας Α.Ε. (Monsters, Inc). Κέρδισε το δεύτερο Όσκαρ το 2010 με το τραγούδι "We Belong Together" από την ταινία Toy Story 3. Κανόνες της Ακαδημίας Αρχειοθετήθηκε 2008-12-11 στο Wayback Machine. (Αγγλικά)